Kilpailun viimeiset 750 metriä ajetaan Roubaix'n velodromilla.
Kilpailureitin varrella on useita kivetyksellä päällystettyjä tieosuuksia.
Arenbergin metsässä sijaitseva 2,4 kilometrin pituinen *Trouee d'Arenberg* on eräs kilpailureitin tunnetuimmista ja vaativimmista *pavé*-kivitieosuuksista.
**Pariisi–Roubaix** on yksi maailman vanhimmista polkupyöräkilpailuista. Se järjestettiin ensimmäisen kerran vuonna 1896, kun Roubaix’n velodromi oli avattu. Kisaa on ajettu aina nykypäivään saakka, ja vain maailmansodat sekä koronapandemia ovat estäneet sen järjestämisen. Kilpailu kuuluu maantiepyöräilyn "monumentteihin", jotka ovat kaikista arvostetuimpia maantiepyöräilyn klassikkokilpailuista. Kilpailu ajetaan joka vuosi maalis- tai huhtikuussa, mutta sen lähtöpiste ei ole enää Pariisissa, vaan se siirrettiin Compiègnen kaupunkiin vuonna 1968. Kilpailureitin pituus on yli 250 km ja se sisältää useita kivetyksellä päällystettyjä *pavé*-tieosuuksia. Kilpailu päättyy Roubaix'n ulkovelodromille, jossa ajetaan puolitoista kierrosta rataa ympäri ennen maaliin tuloa. Pariisi–Roubaix on osa UCI World Tour -kilpailusarjaa. Aiemmin kilpailu on ollut osa UCI maailmancupia 1989–2004 ja UCI ProTouria 2005–2007.

Kilpailun luonne
----------------

 Kilpailussa on nähty erilaisia kokeiluja pyörän ajomukavuuden parantamisessa. Kuvassa Uwe Raab ajamassa maantiepyörällä jossa on jousitettu etuhaarukka.
Kilpailun järjestäjänä toimii Amaury Sport Organisation. Kisaa nimitetään yleiskielessä "pohjoisen helvetiksi" tai "klassikkojen kuningattareksi". Kilpailuun kuuluu lukuisia nupukivisiä osuuksia, kuten esimerkiksi *Puun risteys* (Carrefour de l’Arbre), mikä lisää kilpailijoiden kaatumisen ja loukkaantumisen riskiä melkoisesti. Myös sateisella säällä on oma osuutensa liukkauden ja vaikeakulkuisuuden syntyyn. Erityisen hankala on kivitieosuus *Trouée d'Arenberg* -kaivanto eli ns. "Arenbergin metsä", joka lisättiin kilpailuun alueella työskennelleen kilpapyöräilijän Jean Stablinskin ehdotuksesta vuonna 1968. Tämä nupukiviosuus on virallisesti nimeltään "Drève des Boules d'Hérin". Vuonna 1998 Johan Museeuw loukkasi polvensa vakavasti kaatuessaan osuudella. Osuus ei ollut mukana vuoden 2005 kilpailussa, koska pinnanalaiset sortumat olivat liiaksi vaikuttaneet tien pintarakenteen kuntoon. Tästä huolimatta vuonna 2005 kilpailuun kuului 54,7 km mukulakiviosuuksia. Kaivannon kunnostus- ja saneeraustyöt käynnistettiin välittömästi keväällä 2005, ja osuus oli jälleen mukana vuoden 2006 kilpailussa.

Muut osuudet kiertelevät kapeita teitä sokerijuurikasvainioiden lomassa ja ne on mahdollista ajaa vain tiukassa peräkkäisjonossa. Sateinen kilpailusää tekee reilin mutaiseksi, mikä lisää ajamisen vaikeutta ja riskien määrä moninkertaistuu.

Saavutuksia
-----------

Kilpailun suurin keskinopeus, 45,204 km/h, on belgialaisen Greg Van Avermaetin hallussa vuodelta 2017. Eniten voittoja kilpailussa ovat ottaneet belgialaiset Tom Boonen ja pyöräilylegenda Roger De Vlaeminck, jotka ovat voittaneet neljästi. De Vlaeminck voitti vuosina 1972–1977. Saavutuksen kunniaksi hänelle myönnettiin palkinnoksi yksi mukulakivi. Ranskalainen Octave Lapize, belgialaiset Gaston Rebry, Rik Van Looy, Eddy Merckx ja Johan Museeuw sekä italialainen Francesco Moser sekä sveitsiläinen Fabian Cancellara ovat kukin voittaneet kilpailun kolmasti. Italialainen Jules Rossi voitti kilpailun vuonna 1937 ja hänen maanmiehensä Fausto Coppi vuonna 1950. Vuonna 1896 ensimmäistä kertaa järjestetyn kilpailun voitti saksalainen Josef Fischer, joka oli vuoteen 2015 saakka ainoa saksalaisvoittaja kilpailussa. Voitoista 57 on mennyt belgialaisille.

Merkittäviä ajajia
------------------

Kilpaa pidetään suuressa arvossa. Useat tunnetut kilpapyöräilijät ovat voittaneet sen. Legendaarisia nimiä ovat ensimmäisen Ranskan ympäriajon voittaja Maurice Garin (1897, 1898) sekä Fausto Coppi (1950) ja Louison Bobet (1956). Lähivuosikymmentien legendoja ovat viisinkertainen Tourin voittaja Eddy Merckx (1968, 1970, 1973) ja Bernard Hinault (1981).

Voittajat
---------

|  |  |  |
| --- | --- | --- |
| * 1896 Saksa Josef Fischer
* 1897 Italia Maurice Garin
* 1898 Italia Maurice Garin (2.)
* 1899 Ranska Albert Champion
* 1900 Ranska Émile Bouhours
* 1901 Ranska Lucien Lesna
* 1902 Ranska Lucien Lesna (2.)
* 1903 Ranska Hippolyte Aucouturier
* 1904 Ranska Hippolyte Aucouturier (2.)
* 1905 Ranska Louis Trousselier
* 1906 Ranska Henri Cornet
* 1907 Ranska Georges Passerieu
* 1908 Belgia Cyrille Van Hauwaert
* 1909 Ranska Octave Lapize
* 1910 Ranska Octave Lapize (2.)
* 1911 Ranska Octave Lapize (3.)
* 1912 Ranska Charles Crupelandt
* 1913 Luxemburg François Faber
* 1914 Ranska Charles Crupelandt (2.)
* 1919 Ranska Henri Pélissier
* 1920 Belgia Paul Deman
* 1921 Ranska Henri Pélissier (2.)
* 1922 Belgia Berten Dejonghe
* 1923 Sveitsi Henri Suter
* 1924 Belgia Jules Van Hevel
* 1925 Belgia Felix Sellier
* 1926 Belgia Julien Delbecque
* 1927 Belgia Georges Ronsse
* 1928 Ranska André Leducq
* 1929 Belgia Charles Meunier
* 1930 Belgia Julien Vervaecke
* 1931 Belgia Gaston Rebry
* 1932 Belgia Romain Gijssels
* 1933 Belgia Sylveer Maes
* 1934 Belgia Gaston Rebry (2.)
* 1935 Belgia Gaston Rebry (3.)
* 1936 Ranska Georges Speicher
* 1937 Italia Jules Rossi
* 1938 Belgia Lucien Storme
* 1939 Belgia Emile Masson jr
 | * 1943 Belgia Marcel Kint
* 1944 Belgia Maurice Desimpelaere
* 1945 Ranska Paul Maye
* 1946 Belgia Georges Claes
* 1947 Belgia Georges Claes (2.)
* 1948 Belgia Rik Van Steenbergen
* 1949 Ranska André Mahé ja          Italia Serse Coppi
* 1950 Italia Fausto Coppi
* 1951 Italia Antonio Bevilacqua
* 1952 Belgia Rik Van Steenbergen (2.)
* 1953 Belgia Germain Derijcke
* 1954 Belgia Raymond Impanis
* 1955 Ranska Jean Forestier
* 1956 Ranska Louison Bobet
* 1957 Belgia Fred De Bruyne
* 1958 Belgia Leon Van Daele
* 1959 Belgia Noel Fore
* 1960 Belgia Pino Cerami
* 1961 Belgia Rik Van Looy
* 1962 Belgia Rik Van Looy (2.)
* 1963 Belgia Emiel Daems
* 1964 Alankomaat Peter Post
* 1965 Belgia Rik Van Looy (3.)
* 1966 Italia Felice Gimondi
* 1967 Alankomaat Jan Janssen
* 1968 Belgia Eddy Merckx
* 1969 Belgia Walter Godefroot
* 1970 Belgia Eddy Merckx (2.)
* 1971 Belgia Roger Rosiers
* 1972 Belgia Roger De Vlaeminck
* 1973 Belgia Eddy Merckx (3.)
* 1974 Belgia Roger De Vlaeminck (2.)
* 1975 Belgia Roger De Vlaeminck (3.)
* 1976 Belgia Marc Demeyer
* 1977 Belgia **Roger De Vlaeminck** (4.)
* 1978 Italia Francesco Moser
* 1979 Italia Francesco Moser (2.)
* 1980 Italia Francesco Moser (3.)
* 1981 Ranska Bernard Hinault
* 1982 Alankomaat Jan Raas
 | * 1983 Alankomaat Hennie Kuiper
* 1984 Irlanti Seán Kelly
* 1985 Ranska Marc Madiot
* 1986 Irlanti Seán Kelly (2.)
* 1987 Belgia Éric Vanderaerden
* 1988 Belgia Dirk Demol
* 1989 Belgia Jean-Marie Wampers
* 1990 Belgia Eddy Planckaert
* 1991 Ranska Marc Madiot (2.)
* 1992 Ranska Gilbert Duclos-Lassalle
* 1993 Ranska Gilbert Duclos-Lassalle (2.)
* 1994 Moldova Andrei Tšmil
* 1995 Italia Franco Ballerini
* 1996 Belgia Johan Museeuw
* 1997 Ranska Frédéric Guesdon
* 1998 Italia Franco Ballerini (2.)
* 1999 Italia Andrea Tafi
* 2000 Belgia Johan Museeuw (2.)
* 2001 Alankomaat Servais Knaven
* 2002 Belgia Johan Museeuw (3.)
* 2003 Belgia Peter Van Petegem
* 2004 Ruotsi Magnus Bäckstedt
* 2005 Belgia Tom Boonen
* 2006 Sveitsi Fabian Cancellara
* 2007 Australia Stuart O'Grady
* 2008 Belgia Tom Boonen (2.)
* 2009 Belgia Tom Boonen (3.)
* 2010 Sveitsi Fabian Cancellara (2.)
* 2011 Belgia Johan Van Summeren
* 2012 Belgia **Tom Boonen** (4.)
* 2013 Sveitsi Fabian Cancellara (3.)
* 2014 Alankomaat Niki Terpstra
* 2015 Saksa John Degenkolb
* 2016 Australia Mathew Hayman
* 2017 Belgia Greg Van Avermaet
* 2018 Slovakia Peter Sagan
* 2019 Belgia Philippe Gilbert
* 2021 Italia Sonny Colbrelli
* 2022 Alankomaat Dylan van Baarle
* 2023 Alankomaat Mathieu van der Poel
 |

Paris–Roubaix Femmes
--------------------

Vuodesta 2021 alkaen ajettu naisten Pariisi-Roubaix on osa UCI Women's World Tour -kilpailusarjaa. Kilpailu oli tarkoitus järjestää ensimmäisen kerran jo 2020, mutta se peruuntui koronaviruspandemian takia. Lokakuussa 2021 miesten kilpailua edeltävänä päivänä järjestetyn ensimmäisen naisten kilpailun voitti britti Elizabeth Deignan, 80 kilometrin irtiotolla ennen maalia. Vuonna 2022 kilpailu järjestettiin tavalliseen tapaan huhtikuussa, jolloin naisten kilpailu oli miesten kilpailua edeltävänä päivänä. Tuolloin voittajaksi polki italialainen Elisa Longo Borghini.

### Voittajat

* 2021 Yhdistynyt kuningaskunta Elizabeth Deignan
* 2022 Italia Elisa Longo Borghini
* 2023 Kanada Alison Jackson
* 2024 Belgia Lotte Kopecky

Lähteet
-------

* Kilpailuorganisaation viralliset sivut (ranskaksi)
* Kilpailun ystävien sivut (Arkistoitu – Internet Archive) (ranskaksi)

### Viitteet

1. ↑  VeloNews.com: Paris-Roubaix: Van Avermaet sprints to victory in velodrome finish *VeloNews.com*.  9.4.2017. Viitattu 11.4.2017.
2. ↑  Tales from the peloton, April 19, 2006 – The ultimate Roubaix controversy *autobus.cyclingnews.com*. www.cyclingnews.com.
3. ↑   Lizzie Deignan masters cobbles for glory in first staging of Paris-Roubaix Femmes *theguardian.com*.  2.10.2021. The Guardian. Viitattu 20.4.2022. (englanniksi)
4. ↑  Paris-Roubaix: Elisa Longo Borghini claims victory in women's race *bbc.com*.  16.4.2022. British Broadcasting Corporation. Viitattu 20.4.2022. (englanniksi)

Aiheesta muualla
----------------

* Kuvia tai muita tiedostoja aiheesta **Pariisi–Roubaix** Wikimedia Commonsissa

* Kilpailun viralliset kotisivut (englanniksi)

UCI World Tour

|  |  |
| --- | --- |
| Kaudet | 
* (UCI World Ranking 2009
* UCI World Ranking 2010)
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* 2024

 |
| Kilpailut | 
* Tour Down Under
* Pariisi–Nizza
* Tirreno–Adriatico
* Milano – San Remo
* Katalonian ympäriajo
* E3 Prijs Vlaanderen
* Gent–Wevelgem
* Flanderin ympäriajo
* Baskimaan ympäriajo
* Pariisi–Roubaix
* Amstel Gold Race
* La Flèche Wallonne
* Liège–Bastogne–Liège
* Tour de Romandie
* Italian ympäriajo
* Critérium du Dauphiné
* Sveitsin ympäriajo
* Ranskan ympäriajo
* Puolan ympäriajo
* Eneco Tour
* Clásica de San Sebastián
* Espanjan ympäriajo
* Vattenfall Cyclassics
* GP Ouest-France
* Grand Prix Cycliste de Québec
* Grand Prix Cycliste de Montréal
* Lombardian ympäriajo

 |